ទំព័រ Google+ របស់​ប្រធានាធិបតី​អាមេរិកមាន​ប្រជាប្រិយភាព​នៅ​ប្រទេស​ចិន
ពលរដ្ឋ​ចិន​រាប់​រយ​​នាក់​បាន​ពពាក់ពពូន​គ្នា​មើល​​សារ​នៃ​គេ​ហទំព័រ​ Google+ របស់​ប្រធានាធិបតី​សហរដ្ឋ​អាមេរិក​ បារ៉ាក់​​ អូបាម៉ា​។
ពលរដ្ឋចិនរាប់រយនាក់បានពពាក់ពពូនគ្នាមើលសារនៃគេហទំព័រ  បន្ទាប់ពីចិនដែលទំនងជាមិនបានរារាំងសេវាកម្មសង្គមនេះ។ Google+ មិនអាចមើលឃើញនៅក្នុងប្រទេសនេះចាប់តាំងពីសេវាកម្មនេះ បានចាប់ផ្តើមបង្ហោះកាលពីឆ្នាំទៅទំនងត្រូវបានរាំងខ្ទប់ដោយប្រព័ន្ធត្រួតពិនិត្យដ៏តឹងតែងរបស់ប្រទេសជាតិកុម្មុយនិស្តនេះ។ តែក្នុងរយៈពេល៣-៤ ថ្ងៃកន្លងមកនេះគេអាចមើលប្រព័ន្ធនេះបានវិញអាចដោយសារចិនបានលុបចោលការរាំងខ្ទប់នោះ។ ការផ្តល់មតិលើលោកអូបាម៉ា ភាគច្រើនផ្តោតលើសេរីភាពនៃការបញ្ចេញមតិហើយនិងសិទ្ធិមនុស្ស រួមទាំងប្រធានបទក្នុងជីវភាពប្រចាំថ្ងៃដូចជាថាតើធ្វើយ៉ាងដូចម្តេចឲ្យបានទទួល Green Card សហរដ្ឋអាមេរិក ដើម្បីធ្វើការងារស្របច្បាប់នៅក្នុងសហរដ្ឋអាមេរិកជាដើម។ ពួកអាជ្ញាធរអាហ្វហ្គានីស្ថានបាននិយាយកាលពីថ្ងៃអាទិត្យថា ពួកគេកំពុងស្វែងរកមន្រ្តីស៊ើបការណ៍សម្ងាត់អាហ្វហ្គានីស្ថានម្នាក់ដែលពួកគេ ជឿជាក់ថា អាចជាអ្នកទទួលខុសត្រូវចំពោះការបាញ់ប្រហារមន្រ្តីសហរដ្ឋអាមេរិកនៅខាងក្នុងមជ្ឈមណ្ឌលទីបញ្ជាការ ដែលមានការយាមកាមដ៏តឹងតែងនៅក្រសួងមហាផ្ទៃក្នុងរដ្ឋធានីកាប៊ុល។ នាយករដ្ឋមន្រ្តីអ៊ីស្រាអែល បេនយ៉ាមីន នេតាន់យ៉ាហ៊ូ Benjamin Netanyahu និយាយថាកម្មវិធីនុយក្លែអ៊ែរបស់ប្រទេសអ៊ីរ៉ង់នឹងស្ថិតនៅក្នុងរបៀបវារៈខ្ពស់ជាងគេ នៅពេលលោកជួបជាមួយលោកប្រធានាធិបតីសហរដ្ឋអាមេរិក បារ៉ាក់ អូបាម៉ានៅថ្ងៃទី៥ ខែមិនា សប្តាហ៍ក្រោយនៅសេតវិមាន។ មានជនស៊ីវិលនិងទាហានស៊ីរីយ៉ាងហោចណាស់ក៏៣១នាក់ដែរបានត្រូវសម្លាប់នៅក្នុងការប្រយុទ្ធដែលរាលដាលកាន់តែធំឡើងកាលពីថ្ងៃអាទិត្យ នៅពេលដែលពួកអ្នកបោះឆ្នោតបានបោះឆ្នោតពង្រាងរដ្ឋធម្មនុញ្ញថ្មីមួយរីឯពួកប្រឆាំងបានអំពាវនាវឲ្យធ្វើពហិការការបោះឆ្នោតនេះ។ ការបោះឆ្នោតប្រធានាធិបតី បានបិទនៅសេនេហ្គាល់ បន្ទាប់ពីបាតុកម្មហិង្សាអស់រយៈពេលជាច្រើនសប្តាហ៍ ដែលបណ្តាលមកពីការសម្រេចចិត្តរបស់ប្រធានាធិបតីកំពុងកាន់អំណាចស្វះស្វែងដើម្បីអាណត្តិទី៣។ តុលាការប្រទេសអេហ្ស៊ីប បានបើកការកាត់ទោសជនជាតិអាមេរិកាំង១៦នាក់និងបុគ្គលិកអង្គការមិនគិតប្រាក់ចំណេញរបស់បរទេសចំនួន២៧នាក់ នៅក្នុងរឿងក្តីដែលបានគម្រាមកំហែងទំនាក់ទំនងរវាងរដ្ឋាភិបាលទីក្រុងឡឺគែរនិងរដ្ឋាភិបាលទីក្រុងវ៉ាស៊ីនតោន ព្រមទាំងជំនួយយោធាសហរដ្ឋអាមេរិកប្រចាំឆ្នាំដែលមានទឹកប្រាក់ចំនួន១,៣ពាន់លានដុល្លារ។ ការផ្ទុះរថយន្តអត្តឃាតនៅខាងក្រៅព្រះវិហារគ្រឹស្តសាសនាដ៏សំខាន់មួយនៅតំបន់ភាគកណ្តាលនីហ្សេរីយ៉ា បានសម្លាប់មនុស្សយ៉ាងហោចណាស់៣នាក់និងធ្វើឲ្យមនុស្ស៣៨ នាក់ទៀតរងរបួស។ ជនជាតិរុស្ស៊ីរាប់ពាន់នាក់បានកាន់ដៃគ្នាបង្កើតរង្វង់មួយព័ទ្ធជុំវិញកណ្តាលទីក្រុងម៉ូស្គូដើម្បីប្រឆាំងតវ៉ានាយករដ្ឋមន្រ្តីវ្លាដឺមៀរ ពូទីន Vladimir Putin ដែលទំនងជាវិលត្រឡប់មកធ្វើជាប្រធានាធិបតីនៅក្នុងការបោះឆ្នោតនៅចុងសប្តាហ៍ក្រោយ។ ក្រុមឧទ្ទាមដ៏សំខាន់មួយនៃប្រទេសកូឡុំប៊ី ដែលគេស្គាល់ថាហ្វាក FARC បានប្រកាសផែនការដើម្បីដោះលែងចំណាប់ខ្មាំងរដ្ឋាភិបាលនៅសេសសល់ ដែលខ្លួនកំពុងឃុំឃាំងហើយមានបំណងបញ្ឈប់ការចាប់ជំរិតជាថ្នូរនឹងប្រាក់លោះ។ កាលពីថ្ងៃអាទិត្យប៉ាគីស្ថានបានបន្តកំទេចគេហដ្ឋានដែលជាទីកន្លែងដែលមេដឹកនាំអាល់ កៃដាគឺលោកអូសាម៉ា ប៊ីនឡាដេន បានរស់នៅអស់រយៈពេលជាច្រើនឆ្នាំហើយត្រូវបានកងកុម្មង់ដូ សហរដ្ឋអាមេរិកសម្លាប់។